Amsuta datake kuhusu fisi wadondokwa mate

AMSUTA DADAKE KUHUSU 'FISI' WADONDOKWA MATE 
RUAI, NJIRU 

VIPUSA wanaoishi nyumba moja mtaani hapa walitofautiana vikali mmoja alipoanza kukaribisha barobaro kila jioni akidai walikuwa rafiki zake wa dhati. 
Kidosho wa kwanza aliyekuwa na ajira alialika mwenzake kuja kusomea katika chuo kimoja mjini. 
Yasemekana baada ya wiki mbili chuoni, alipata marafiki walioanza kuandamana naye hadi chumbani. Inasemekana bajeti ya kidosho aliyekuwa akifanya kazi ilienda juu ghafla mwenzake akiwapikia mabarobaro hao. 
Hapo ndipo kidosho aliamua kumkabili mwenzake akimtaka kuachana na marafiki hao. "Samahani dada, hapa ni mjini na kila mtu anafaa kupambana na hali yake ya maisha. Siwezi kukupa makao kisha nilishe hao wanaume wako," dada alifoka. 
Inasemekana demu hakuwa na budi ila kuwatema majamaa hao ili kupata amani.